Pashtetësia

Në ligj ndërkombëtar, një person i pashtet është dikush që "nuk konsiderohet si nënshtetas i ndonjë shteti nën ligjin e vet". Disa njerëz të pashtet janë edhe refugjatë. Mirëpo, jo të gjithë refugjatët janë të pashtet, dhe shumë njerëz të pashtet nuk kanë shkelur përtej një kufiri ndërkombëtar. Në fund të 2022-ës, Zyra e Komisionerit të Lartë të Kombeve të Bashkuara për Refugjatë (UNHCR) botoi një llogaritje të 4,4 milionë njerëzve anë e mbanë botës që janë pa shtet apo të nënshtetësisë së pacaktuar, 90,800 (+2%) më shumë sesa në fund të vitit paraprak. Mirëpo të dhënat nuk janë të plota meqë UNHCR nuk ka të dhëna prej shumë shteteve, duke përfshirë 22 shtete ku pashtetësia masive është problem. Tek të dhënat mungojnë edhe njerëzit pa shtet de facto që nuk kanë dokumente për ta dëshmuar nënshtetësinë apo ekzistencën e tyre ligjërisht. Sipas Bankës Botërore, së paku 850 milionë njerëz i përputhen atij definimi. Meqë koncepti ligjor i nënshtetësisë mbizotëron në praktikë, njerëzit e padokumentuar i përshtaten definimit të të qënit pa shtet de facto.

Statusi i një personi që mund të jetë i pa shtet varet përfundimisht prej pikëpamjes së shtetit kundrejt një individi apo një grupi të individëve. Në disa raste, shteti e bën pikëpamjen e vet të qartë; në raste tjera, pikëpamja e tij është më e paqartë. Në ato raste, mund të ketë nevojë për dëshmi prima facie të pikëpamjes së shtetit, që rrjedhimisht rezulton në një supozim të pashtetësisë.

 Referime 

Kategoria:Koncepte juridike
Kategoria:Kombësi
Kategoria:Pashtetësi